b'\n_START_ARTICLE_\nBobby Kimball\n_START_SECTION_\nZgodnje \xc5\xbeivljenje\n_START_PARAGRAPH_\nKimball se je rodil v Orangeu, Texas, odra\xc5\xa1\xc4\x8dal pa je v bli\xc5\xbenjem Vintonu, Louisiana. \xc5\xbde kot otrok je za\xc4\x8del peti, igral pa je \xc5\xa1e klavir. V 70. letih je Kimball pel v \xc5\xa1tevilnih skupinah v okolici New Orleansa, vklju\xc4\x8dno s skupino\xc2\xa0\xc2\xbbThe Levee Band\xc2\xab, ki se je kasneje preimenovala v LeRoux._NEWLINE_Leta 1974 je Kimball zapustil Louisiano in se preselil v Los Angeles, kjer se je priklju\xc4\x8dil trem \xc4\x8dlanom nekdanje skupine\xc2\xa0\xc2\xbbThree Dog Night\xc2\xab, s katerimi je skupaj ustanovil zasedbo\xc2\xa0\xc2\xbbS.S. Fools\xc2\xab. Skupina je izdala en album pri zalo\xc5\xbebi CBS Records, \xc4\x8dez eno leto in pol pa je prenehala z delovanjem. \xc5\xa0est mesecev kasneje sta David Paich in Jeff Porcaro povabila Kimballa, \xc4\x8de bi se pridru\xc5\xbeil skupini, ki je kasneje postala Toto. Na avdiciji je Kimball pel skladbo\xc2\xa0\xc2\xbbYou Are the Flower\xc2\xab, ki je iz\xc5\xa1la na debitantskem albumu skupine. Kimball je sodeloval pri snemanju prvih \xc5\xa1tirih albumov skupine, leta 1984 pa je zapustil skupino med snemanjem albuma Isolation. Kimball je dejal, da je za snemanje vsej skupini pripravil sendvi\xc4\x8de, na kar je zelo ponosen._NEWLINE_O imenu skupine Toto kro\xc5\xbei legenda, da naj bi se skupina tako poimenovala zaradi Kimballovega\xc2\xa0\xc2\xbbpravega\xc2\xab\xc2\xa0imena\xc2\xa0\xc2\xbbRobert Toteaux\xc2\xab. V resnici gre za \xc5\xa1alo, ki jo je raz\xc5\xa1iril originalni bas kitarist skupine David Hungate. Kitarist skupine Toto Steve Lukather je dejal, da je skupina izbrala tak\xc5\xa1no ime, ker je\xc2\xa0\xc2\xbbpreprosto, lahko za zapomnitev in preprosto identificirano v vsakem jeziku\xc2\xab.\n_START_SECTION_\nPo odhodu iz skupine\n_START_PARAGRAPH_\nPo odpustitvi iz skupine, leta 1984, se je Kimball preseli v Nem\xc4\x8dijo, kjer je za\xc4\x8del solo kariero s producentom Frankom Farianom._NEWLINE_Kimball je prav tako nadaljeval s svojim delom kot studijski glasbenik. Prispeval je spremljevalne vokale skupaj z Michaelom McDonaldom iz skupine The Doobie Brothers in Billom Champlinom iz skupine Chicago. Kimball je bil skoraj napro\xc5\xa1en, da bi se vrnil v skupino Toto med snemanjem skladb za kompilacijski album Past to Present 1977\xe2\x80\x931990, vendar je namesto njega nov pevec skupine postal Jean-Michel Byron, katerega je predlagala zalo\xc5\xbeba Sony. Byron je skupino kmalu zapustil, namesto njega pa je glavni pevec od leta 1991 do 1999 postal kitarist Steve Lukather. Konec 90. let je Kimball izdal album v \xc5\xbeivo Classic Toto Hits, ki vsebuje skladbe skupine Toto, ki jih je Kimball izvedel skupaj z zasedbo Frankfurt Rock Orchestra. Leta 1994 je Kimball izdal svoj debitantski solo album Rise Up s singlom\xc2\xa0\xc2\xbbWoodstock\xc2\xab.\n_START_SECTION_\nPovratek v skupino\n_START_PARAGRAPH_\nLeta 1998 se je Kimball ponovno pridru\xc5\xbeil skupini Toto. Skupina je takrat posnela studio Mindfields. Nato je skupina od\xc5\xa1la na promocijsko turnejo, ki je trajala od leta 1999 do 2000. Konec leta 1999 je skupina izdala album v \xc5\xbeivo Livefields. Leta 1999 je Kimball izdal svoj drugi solo album All I Ever Needed s singlom\xc2\xa0\xc2\xbbKristine\xc2\xab. Leta 2002 je skupina izdala album priredb Through the Looking Glass. Februarja 2006 je skupina izdala Falling in Between, ki je bil prvi album skupine z novim materialom po letu 1999. Junija 2008 je v javnost pri\xc5\xa1la vest, da so se \xc4\x8dlani skupine raz\xc5\xa1li. Kimball ima trenutno spletno stran, preko katere ponuja vokalne nasvete vokalistom.\n_START_SECTION_\nZadnji projekti\n_START_PARAGRAPH_\nKimball je koncertiral po svetu s \xc5\xa1tevilnimi skupinami. Januarja 2010 je nastopil na 14 koncertih v Nem\xc4\x8diji na turneji\xc2\xa0\xc2\xbbRock Meets Classic\xc2\xab\xc2\xa0skupaj z orkestrom\xc2\xa0\xc2\xbbBohemian Symphony Orchestra Prague\xc2\xab\xc2\xa0in dirigentom Philippom Maierjem. Skupaj s Kimballom sta na turneji pela tudi originalni pevec skupine Foreigner, Lou Gramm in Dan McCafferty iz skupine Nazareth._NEWLINE_16. maja 2010 je bil Kimball sprejet v dvorano slavnih v Louisiani._NEWLINE_Kimball je leta 2010 posnel album Elements s skupino Yoso skupaj z nekdanjim pevcem zasedbe Yes, Tonyjem Kayeandom in Billyjem Sherwoodom. Leta 2011 je Kimball skupaj z Jimijem Jamisonom posnel album Kimball/Jamison._NEWLINE_Julija 2011 je Kimball koncertiral po Irskem skupaj z irsko skupino\xc2\xa0\xc2\xbbShadowplay\xc2\xab. Skupina je koncertirala v Dublinu, Galwayju, Limericku in Sligu, vklju\xc4\x8dno z glavnim koncertom na festivalu\xc2\xa0\xc2\xbbThe Buncrana Music Festival\xc2\xab._NEWLINE_Novembra 2012 je Kimball \xc5\xa1el na turnejo po Ju\xc5\xbeni Ameriki. Koncertiral je v Argentini, Urugvaju, \xc4\x8cilu in Peruju._NEWLINE_Marca 2013 je Kimball kot posebni gost skupaj na koncertu\xc2\xa0\xc2\xbbRaiding the Rock Vault classic rock tribute show\xc2\xab\xc2\xa0v Las Vegasu, Nevada._NEWLINE_Maja 2014 je Kimball v Genovi na podelitvi nagrad FIM - Fiera Internazionale della Musica, prejel nagrado\xc2\xa0\xc2\xbbLegend of Rock - Best Voice\xc2\xab._NEWLINE_Februarja 2015 je Kimball predstavljal ZDA na mednarodnem festivalu LVI v Vi\xc3\xb1i del Mar, v \xc4\x8cilu, s skladbo\xc2\xa0\xc2\xbbLiving Your Life for Happiness\xc2\xab.'